JO 2024. Echipa de gimnastică a României, locul 7 în finala feminină pe echipe. SUA au luat aurul
Echipa feminină de gimnastică a României s-a clasat, marți, pe locul 7 în finala de la Jocurile Olimpice, la 12 ani de la ultima prezență în această fază, când câștiga medalia de bronz. Aurul olimpic la Paris a revenit SUA, o echipă condusă de Simone Biles. Îmbrăcată cu un trening al echipei României, Nadia Comăneci a urmărit finala împreună cu Serena Williams, transmite News.ro.